section_heading: Glazbena karijera
paragraph_text: Sljedeće godine s pjesmom Deja Vu (A. Baša – A. Baša – O. Dešić) nastupa na Dori, ulazi u završnu večer i osvaja 12. mjesto. Nakon tog nastupa počinje veliki medijski interes za Toljin rad. Uskoro potpisuje diskografski ugovor s diskografskom kućom Aquarius records / Maraton i izdaje prvi studijski album Stare dobre stvari, koji dobiva izvrsne kritike i reakcije publike.<ref>Swing na hrvatski način, muzika.20minuta.hr, 19. siječnja 2008., pristupljeno 7. ožujka 2016. Iste godine prvi puta nastupa i na legendarnim "Runjićevim večerima". Od tada nastupa svake godine i postaje jedan od izvođača s najviše nastupa na toj glazbenoj manifestaciji, a dvije godine bio je i u ulozi domaćina/voditelja.